স্ট্রেট সেটে জিতে ইউএস ওপেন চ্যাম্পিয়ন সিনার

কলকাতা: ইউএস ওপেন চ্যাম্পিয়ন হলেন ইয়ানিক সিনার (Jannik Sinner)। বিশ্বের এক নম্বর টেনিস তারকা ফাইনালে তাঁর প্রতিপক্ষ টেলর ফ্রিৎজকে (Taylor Fritz) ৬-৩, ৬-৪, ৭-৫ স্ট্রেট সেটে হারিয়ে দিলেন। আর্থার অ্যাশ স্টেডিয়ামে আমেরিকান দর্শকদের সমর্থন পেয়েছিলেন স্বদেশীয় ফ্রিৎজ। কিন্তু তাতে লাভ হয়নি। ইতালীয় সিনারের সামনে দাঁড়াতেই পারেননি তিনি।

আরও পড়ুন: ৯০০, ৯০১… গোল করেই চলেছেন রোনাল্ডো

অস্ট্রেলিয়ান ওপেনের পর এই ট্রফি সিনারের দ্বিতীয় গ্র্যান্ড স্ল্যাম। দ্বিতীয় এবং তৃতীয় রাউন্ড থেকে যথাক্রমে কার্লোস আলকারাজ (Carlos Alcaraz) এবং নোভাক জকোভিচ (Novak Djokovic) বিদায় নিয়েছিলেন। এই অঘটনের পর সিনারের কাছে কঠিন বাধা বলতে পড়ে ছিলেন দানিল মেদভেদেভ (Danil Medvedev)। কোয়ার্টার ফাইনালে তাঁকে ৬-২, ১-৬, ৬-১, ৬-৪ হারিয়ে দিয়েছিলেন। এরপর সেমিফাইনাল এবং ফাইনাল জিতলেন স্ট্রেট সেটে।

In his Grand Slam lover era ? pic.twitter.com/3BKgPbb0aI

— US Open Tennis (@usopen) September 8, 2024

টেনিস প্রেমীরা অবশ্য এরকম একপেশে ফাইনাল দেখে খুশি নন। তাঁরা চেয়েছিলেন খেলা হোক হাড্ডাহাড্ডি, জমজমাট। কিন্তু একমাত্র তৃতীয় সেটে কিছুটা লড়াই করেন ফ্রিৎজ। টাইব্রেকার পর্যন্ত গিয়েছিলেন তিনি, কিন্তু তারপর হার মানতে বাধ্য হন। কেউ কেউ এও বলছেন, এর থেকে সেমিফাইনালে জেক ড্রেপার বেশি প্রতিদ্বন্দ্বিতা করতে পেরেছিলেন। ২৩ বছর বয়সি সিনারের অবশ্য এ নিয়ে মাথাব্যথা নেই। আশা করা যায়, আগামী একটা দশক টেনিসের সর্বোচ্চ পর্যায়ে আলকারাজের সঙ্গে তাঁর দ্বৈরথ সবথেকে আকর্ষণীয় হতে চলেছে।